Շնորհանդեսին մասնակցել են ինչպես մարզային ու քաղաքային իշխանության ներկայացուցիչներն, այնպես էլ հանրաճանաչ արտիստներ, ժողովրդական ու վաստակավոր գործիչներ՝ ՀԽՍՀժողովրդական արտիստ Ռուբեն Մաթևոսյանը, ՀՀ ժողովրդական արտիստ Գևորգ Դաբաղյանը, ՀՀ վաստակավոր արտիստներ Արսեն Գրիգորյանը, Կամո Սեյրանյանը, Մկրտիչ Մալխասյանը, պրոֆեսոր Ծովինար Հովհաննիսյանը: Տեսասկավառակի շնորհանդեսը օրվա միակ դրական նորությունը չի եղել, հայտարարվել է, որ շուտով ժող. գործիքների պետական նվագախումբը ավելի հարմարավետ պայմաններում կկարողանա գործունեություն ծավալել: «Շատ շուտով նվագախումբը կսկսի աշխատել Խրիմյան Հայրիկ 19 հասցեում: Օյունջյան հիմնադրամի և պետական բյուջեի հրատապ ծրագրերի միջոցներով կվերանորոգվի շենքը»,-ասել է Շիրակի մարզպետ Կարեն Սարուխանյանը: